Πρόστιμα στις εταιρείες για τους χώρους όπου εναποθέτουν τα πατίνια ετοιμάζει να επιβάλλει ο δήμος Θεσσαλονίκης.

Όπως ανέφερε ο Εντεταλμένος Δημοτικός Σύμβουλος σε θέματα Δημοτικής Αστυνομίας, Δημήτρης Δαγκλής, στην εκπομπή «Λόγια της Πόλης», της TV100, μέχρι στιγμής οι εταιρίες δεν έχουν εκδώσει σχετική άδεια και επιβληθούν πρόστιμα για κατάληψη κοινοχρήστου χώρου.

«Αυτή η κατάσταση έφερε μια αταξία στην πόλη. Γενικά με τα πατίνια περιμένουμε από το υπουργείο ένα νομοθετικό πλαίσιο, αλλά δεν μπορείς να το αφήσεις να κάνει ο καθένας ο,τι θέλει. Αυτό που ίσχυε το χαλαρά, έχει τελειώσει», τόνισε ο Δημήτρης Δαγκλής.